PATVIRTINTA

 Tauragės „Aušros“ progimnazijos

 direktoriaus 2018 m. spalio 9 d.

 įsakymu Nr. 1-102

**TAURAGĖS „AUŠROS“ PROGIMNAZIJOS**

**PRADINIŲ KLASIŲ MOKINIŲ PASIEKIMŲ IR PAŽANGOS**

**VERTINIMO TVARKOS APRAŠAS**

**I. BENDROJI DALIS**

**1. Vertinimo tvarką reglamentuojantys dokumentai:**

1.1. Lietuvos Respublikos švietimo įstatymas (LR Seimo sprendimas Nr.XI-1281, 2011-03-17).

1.2. „Mokinių pažangos ir pasiekimų vertinimo samprata“, patvirtinta Lietuvos Respublikos švietimo ir mokslo ministro 2004 m. vasario 25 d. įsakymu Nr. ISAK-256 (Žin., 2004, Nr. 35-1150).

1.3. pradinio, pagrindinio ir vidurinio programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 įsakymu Nr. V-1309 (Lietuvos Respublikos švietimo ir mokslo ministro 2016 m. birželio 29 d. įsakymo V-610 redakcija),

1.4. Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2017 m. vasario 13 d. įsakymo Nr. V-78 redakcija),

1.5. pradinių klasių pasiekimų ir pažangos vertinimo rekomendacijomis (prieiga per internetą http://www.upc.smm.lt/ugdymas/pradinis/vertinimas).

 **2. Vertinimo tikslas:**

 **2.1. p**adėti mokiniui sėkmingai tobulėti ir mokytis; pateikti informaciją apie mokinio mokymosi patirtį, pasiekimus ir daromą pažangą.

 **3. Vertinimo uždaviniai:**

 3.1. padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį, kelti mokymosi tikslus.

 3.2. padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus.

 3.3. suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų (globėjų, rūpintojų) ir mokyklos.

 **4. Vertinimo sistema**:

 4.1. taikoma **idiografinė** (individualios pažangos, t. y. esami mokinio pasiekimai lyginami su ankstesniais jo pasiekimais) vertinimo sistema: **formuojamasis** (žodžiu ir raštu), **diagnostinis** ir **apibendrinamasis** vertinimas.

 4.2. mokinių pažanga ir pasiekimai pažymiais nevertinami.

4.3. projektinė, pasirenkamųjų dalykų ar kitą mokinių veikla, skirta iš mokinių poreikiams tenkinti valandų, vertinama formuojamuoju vertinimu.

1. **FORMUOJAMASIS VERTINIMAS**

 5. Didžioji dalis (apie 90%) informacijos mokiniui yra pateikiama žodžiu ar trumpais komentarais: mokinių darbuose, e-dienyne.

 6. Po ištaisytu rašto darbu gali būti rašomas komentaras sąsiuvinyje arba e-dienyne (pasirinktinai).

 7. Vertinant, e-dienyne arba po rašomuoju mokinio darbu, vertinimo informacija (standartinis pradinukų vertinimas) gali būti pateikta ir žodžiais: nuostabu (ypatingos pastangos), šaunu, šauniai padirbėjai (didelės pastangos), gali geriau, gerai padirbėjai, geras darbas (pakankamos pastangos), pasistenk, padirbėk, pasimokyk (nenuoseklios pastangos), liūdna, laikas susirūpinti (ribotos pastangos), nurodomos darbe padarytos klaidos, nurodomas klaidų skaičius, teikiamos rekomendacijos. Žodžio TIKRINTA trumpinys T. – patikrintas darbas.

 8. Po ištaisytu rašto darbu gali būti parašomas komentaras sąsiuvinyje. Šio komentaro nebūtina perrašyti į e-dienyną.

 9. Įrašai el. dienyne fiksuojami:

 9.1. Jei 1-3 savaitinės pamokos - ne mažiau kaip 3 įvertinimo fiksavimai per pusmetį mokiniui;

 9.2. Jei 4-5 savaitinės pamokos - ne mažiau kaip 5 įvertinimo fiksavimai per pusmetį mokiniui;

 9.3. Jei 7-8 savaitinės pamokos - ne mažiau kaip 8 įvertinimo fiksavimai per pusmetį mokiniui.

 10.Mokytojai vaikų pasiekimus, veiklą pamokoje fiksuoja savo užrašuose. Informaciją perteikia tėvams pokalbio metu ar individualių konsultacijų metu.

 11. Skaitymo gebėjimai yra vertinami žodžiu vaikui, o tėvams pagal poreikius, nurodant konkrečius vaiko pasiekimus (*pavyzdžiui, skaitymo sklandumą, atsakymų į teksto klausimus teisingumą, įdomią nuomonę apie skaitytą kūrinį ir pan*.) ir spragas (*pavyzdžiui, intonavimo trūkumai, neatidus skaitymas, nes negebėjo rasti tekste aprašymo elementų ir pan*.).

**III. DIAGNOSTINIS VERTINIMAS**

 12. Atsiskaitomieji darbai, testai, savarankiški darbai, projektiniai darbai, mokslo metų baigiamieji darbai nevertinami lygiu.

 13. Darbuose, kurie vertinami taškais, balais, nurodomas surinktų taškų skaičius ir po jais arba e-dienyne (pasirinktinai) rekomenduojama parašyti trumpą komentarą.

 14. Mokinių parašyti diagnostiniai darbai aptariami klasėje, nurodomos būdingiausias klaidos ir kaip jos turi būti taisomos. Mokiniai nelyginami tarpusavyje.

 15. Pusmečio ar mokslo metų baigiamieji darbai nevertinami lygiu. Ir iš šio galutinio darbo negalima nustatyti mokinio pusmečio dalyko įvertinimo – lygio.

 16. Per dieną neturėtų būti rašomas daugiau kaip vienas diagnostinis testas.

* + - 1. **APIBENDRINAMASIS VERTINIMAS**

 17. Pusmečio pabaigoje atliekamas apibendrinamasis vertinimas, vadovaujantis mokinių pasiekimų lygių požymiais: *nepatenkinamas*, *patenkinamas, pagrindinis, aukštesnysis* (Pradinio ir pagrindinio ugdymo bendrosios programos), kuris fiksuojamas e-dienyne.

 18. Mokinio pusmečio dalykų vertinimai nustatomi apibendrinant mokinio padarytą pažangą per mokykloje nustatytą ugdymo laikotarpį (pusmetį) . Mokytojas visą pusmetį stebi, fiksuoja mokinio pažangą, pasiekimus ir pusmečio gale apibendrina pusmečio rezultatus ir įvertina-nurodo mokinio pasiekimų lygį.

 19.Dorinio ugdymo pasiekimų skiltyje nurodoma padaryta arba nepadaryta pažanga: „pp“ arba „np“.

 20. Specialiųjų ugdymosi poreikių turinčių mokinių, ugdomų pagal adaptuotą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje e-dienyno skiltyje, įrašant „ pp“ arba „np“.

 21. Informaciją apie mokinių padarytą pažangą pusmečio ir mokslo metų pabaigoje mokytojai teikia mokyklos administracijai.

 22. Baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas. (Priedas Nr.1)

* + - 1. **INFORMACIJA TĖVAMS**

 23. Tėvams informacija apie mokinių pasiekimus teikiama:

 23.1. žodžiu (konsultacijų dienos, tėvų susirinkimai, individualūs pokalbiai, bendravimas telefonu);

 23.2. raštu (komentarai sąsiuviniuose, e-dienyne, diagnostinių darbų įvertinimas, elektroniniai laiškai, filmuota medžiaga, nuotraukos);

23.3. pagal klasės mokytojo ir tėvų susitarimą.

 24.Klasės mokytojai ne rečiau kaip kartą per mėnesį atspausdina mokinių pasiekimus tėvams, kurie negali naudotis e-dienynu.

**VII. MOKINIŲ ĮSIVERTINIMAS**

 25. 80% pamokų pabaigoje arba atlikus tam tikrą darbą mokiniai įsivertina.

 26. Mokiniai skatinami, mokomi įvertinti savo pasiekimus ir pažangą.

 27. Atsiskaitomųjų darbų rezultatus mokiniai fiksuoja įvairiose diagramose visus mokslo metus. Taip mokiniai skatinami stebėti savo pažangą iš tam tikro dalyko.

 28. Mokiniai renka savo darbus (kurie bus vertinami, yra įvertinti) aplankuose.

**VII. KAS TIKRINAMA IR IŠTAISOMA I-IV KLASĖJE**

 29. I –ose klasėse:

 29.1. Tikrinamas naujai išmoktų raidžių rašymas (eilutėje pažymima keletas taisyklingiausiai parašytų raidžių), skaitmenų taisyklingas rašymas.

 29.2. Taisomas netaisyklingas raidžių jungimas.

* 1. Patikrinamuosiuose rašto darbuose ištaisomos visos klaidos.

 30. II –ose klasėse:

 30.1. Tikrinami ir įvertinami atsiskaitomieji darbai.

 30.2. Pratybų ir klasės darbų sąsiuviniuose tikrinamosmokytojo pasirinktos užduotys.

 30.3. Tikrinami 2-3 kūrybiniai darbai per pusmetį.

 30.4. Namų darbai tikrinami klasės mokytojos pasirinktais būdais.

 31. III –IV –ose klasėse:

 31.1. Tikrinami ir įvertinami atsiskaitomieji darbai.

 31.2. Pratybų ir klasės darbų sąsiuviniuose tikrinamosmokytojo pasirinktos užduotys.

 31.3. Tikrinami 3-4 kūrybiniai darbai per pusmetį.

 31.4. Namų darbai tikrinami klasės mokytojos pasirinktais būdais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Tauragės „Aušros“ progimnazijos mokytojų taryboje

2018 m. spalio 2 d. protokolas Nr. 6-10

Tauragės „Aušros“ progimnazijos taryboje

2018 m. spalio 9 d. protokolas Nr. 5-6

 Tauragės „Aušros“ progimnazijos

 Pradinių klasių mokinių pasiekimų ir

 pažangos vertinimo tvarkos aprašo

 1 priedas

Mokomieji dalykai

|  |  |  |
| --- | --- | --- |
| Dalykas | Pasiektas lygis(dorinis ugdymas: padarė pažangą, nepadarė pažangos; kiti dalykai: aukštesnysis, pagrindinis, patenkinamas, nepatenkinamas) | Pastabos |
| Dorinis ugdymas\_\_\_\_\_\_\_\_\_\_\_\_\_ |  |  |
| Lietuvių k.\_\_\_\_\_\_\_\_\_\_\_\_\_ |  |  |
| Užsienio kalba\_\_\_\_\_\_\_\_\_\_\_\_\_\_ |  |  |
| Matematika |  |  |
| Pasaulio pažinimas |  |  |
| Dailė ir technologijos |  |  |
| Muzika |  |  |
| Kūno kultūra |  |  |
| Šokis |  |  |

Bendrosios kompetencijos

|  |  |  |
| --- | --- | --- |
| Kompetencijos | Kriterijai | Vertinimas(pažymėti „+“ vieną iš dviejų) |
| Ryšku (taiko) | Siekia |
| Komunikavimo kompetencija | geba reikšti mintis, jausmus, išsakyti nuomonę, pasakoti, pasidalyti patirtimi |  |  |
| moka išklausyti kalbantįjį |  |  |
| geba bendrauti ir bendradarbiauti |  |  |
| Mokėjimo mokytis kompetencija | mokosi stropiai, jaučia atsakomybę už mokymąsi, rezultatus |  |  |
| pasitiki savo jėgomis, mokosi savarankiškai (individualiai) |  |  |
| Pažinimo kompetencija | domisi naujais dalykais, aktualijomis, supančia aplinka, pasauliu, nori jį pažinti, stebėti, tyrinėti |  |  |
| geba rasti ir apibendrinti informaciją |  |  |
| nuosekliai, logiškai, kritiškai mąsto, analizuoja ir sprendžia problemas, daro pagrįstas išvadas |  |  |
| Socialinė kompetencija | klausia, prireikus prašo pagalbos, ją priima, padeda kitiems |  |  |
| gerbia kitus, yra tolerantiškas |  |  |
| prireikus moka spręsti konfliktines situacijas, pasiekti sutarimo |  |  |
| Kūrybiškumo ir iniciatyvumo kompetencija | mąsto originaliai, rodo iniciatyvą |  |  |
| aktyviai dalyvauja veikloje |  |  |
| Asmeninė kompetencija | įvertina savo jėgas, siekia užsibrėžto tikslo, darbą atlieka iki galo |  |  |
| stengiasi taisytis, keistis, tobulėti reaguodamas į kritiką, pastabas |  |  |
| valdo emocijas ir jausmus |  |  |